La dinastia dels Severs o Severa va ser una dinastia que va governar l'Imperi Romà entre el 193 i el 235. La dinastia va ser fundada pel general romà Septimi Sever, que va arribar al poder durant les guerres civils, que s'estengueren entre els anys 193 i 197, el primer dels quals és conegut com l'Any dels cinc emperadors. Va ser l'última dinastia del principat, fundat per August i va precedir la Crisi del segle III.